# เจก จิลเลินฮอล
เจคอบ เบนจามิน จิลเลินฮอลนามสกุลอ่านว่า จิลล์-เอน-ฮอล (Jill-en-hall) (เกิดวันที่ 19 ธันวาคม พ.ศ. 2523 เป็นนักแสดงชาวอเมริกัน เกิดในตระกูลจิลเลินฮอล เขาเป็นบุตรชายของผู้กำกับ สตีเฟน จิลเลินฮอล และผู้เขียนบท เนโอมี โฟเนอร์ และน้องชายของนักแสดงหญิง แมกกี จิลเลินฮอล ผู้ได้รับรางวัลแบฟตา สาขานักแสดงสมทบชายยอดเยี่ยม ประจำปี พ.ศ. 2549ประกาศแล้วรายชื่อผู้ได้รับรางวัล บาฟต้า อวอร์ดส์ ปี 2006  เว็บไซต์ siamzone.com และเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมรายชื่อผู้เข้าชิง อคาเดมี อวอร์ดส์ หรือ ออสการ์ ครั้งที่ 78 เว็บไซต์ siamzone.com จากภาพยนตร์เรื่องหุบเขาเร้นรัก (Brokeback Mountain) 

จิลเลินฮอลเป็นบุตรชายของผู้กำกับ สตีเฟน จิลเลินฮอล และนักเขียนบทภาพยนตร์ เนโอมี โฟเนอร์ โดยเขาเริ่มการแสดงตั้งแต่อายุ 11 ปี และเป็นที่รู้จักครั้งแรกในภาพยนตร์ที่มีชื่อเสียงเรื่อง Donnie Darko เขารับบทบาทเป็นวัยรุ่นผู้มีปัญหาทางจิต ในปี พ.ศ. 2547 ได้แสดงภาพยนตร์เรื่อง The Day After Tomorrow จากนั้นในปี พ.ศ. 2548 เขารับบทบาทเป็นนาวิกโยธินผู้ท้อแท้และสับสนในภาพยนตร์เรื่อง Jarhead ในปีเดียวกันรับบทบาทเป็น "คาวบอยเกย์" ทำให้มีชื่อเสียงโด่งดังจากภาพยนตร์เรื่องหุบเขาเร้นรัก

จิลเลินฮอลเป็นนักกิจกรรม มีบทบาทและร่วมสนับสนุนกิจกรรมการเมืองและทางสังคมหลายครั้ง ได้ร่วมโครงการประชาสัมพันธ์การรณรงค์เลือกตั้ง "ร็อก เดอะ โหวต" (Rock the Vote) และร่วมหาเสียงสนับสนุนให้พรรคเดโมแครต ในปี พ.ศ. 2547 และช่วยประชาสัมพันธ์ในงานเกี่ยวกับสิ่งแวดล้อมของ อเมริกันซิวิลลิเบอร์ตีส์ยูเนียน (American Civil Liberties Union)

 ประวัติ 
 ชีวิตช่วงแรกและการศึกษา 
จิลเลินฮอลเกิดในลอสแอนเจลิส แคลิฟอร์เนีย เป็นบุตรชายของผู้กำกับ สตีเฟน จิลเลินฮอล และนักเขียนบทภาพยนตร์ นาโอมิ โฟเนอร์Schruers, Fred (October 30, 2005) ,"Jake's progress",The Guardian. เรียกดูเมื่อ 19 กันยายน 2549 บิดาของจิลเลินฮอลเติบโตมากับครอบครัวศาสนาสวีเดนบอร์เจียน (Swedenborgianism) ในครอบครัวตระกูลจิลเลินฮอล บรรพบุรุษชาวสวีเดนที่มีชื่อเสียงของตระกูลนี้คือ แอนเดอร์ส ลีโอนาร์ด จิลเลินฮอล นายทหารและผู้เชี่ยวชาญทางด้านแมลงBloom, Nate (June 11, 2004) Rootsweb.com เรียกดูเมื่อ 19 กันยายน 2549 มารดาของจิลเลินฮอลเป็นครอบครัวยิว-อเมริกันที่มาจากนิวยอร์ก และเป็นภรรยาเก่าของอีริค โฟเนอร์ ศาสตราจารย์ทางด้านประวัติศาสตร์มหาวิทยาลัยโคลัมเบีย  ส่วนแมกกี จิลเลินฮอล พี่สาวมีอาชีพเป็นนักแสดงเช่นกัน 
จิลเลินฮอลถูกเลี้ยงดูแลในความเชื่อแบบยิวBloom, Nate (June 11, 2004) ,"Celebrity Jews" Jewish News Weekly. เรียกดูเมื่อ 19 กันยายน 2549 พิธีฉลองอายุ 13 ปี (B'nai Mitzvah) ของเขาเกิดขึ้นที่ศูนย์คนไร้ที่อยู่ เพราะพ่อและแม่ต้องการให้เขาได้สำนึกถึงชีวิตความเป็นอยู่ที่พิเศษกว่าผู้อื่น โดยตัดสินใจที่จะฉลองพิธีกับคนเหล่านั้นด้วยความเรียบง่ายกว่าที่เขาเคยได้รับContact Music (November 6, 2005) ,"Gyllenhaal's Homeless Shelter Bar-Mitzvah" เรียกดูเมื่อ 19 กันยายน 2549

นอกจากนั้นพ่อและแม่ยังให้จิลเลินฮอลหารายได้พิเศษช่วงฤดูร้อนให้กับตัวเอง โดยทำงานเป็นเจ้าหน้าที่คอยช่วยชีวิตคนบริเวณชายหาดและบริกรที่ภัตตาคารที่เพื่อนของพ่อเขาเป็นเจ้าของHorn, Steven (2004) ,"Interview with Jake Gyllenhaal" Ign.com.เรียกดูเมื่อ 16 กันยายน 2549

 ผลงานการแสดงช่วงแรก 
thumb|right|จากภาพยนตร์เรื่อง October Sky
ตั้งแต่เด็ก จิลเลินฮอลยังได้คลุกคลีกับวงการภาพยนตร์เนื่องจากอาชีพของครอบครัว ในวัย 11 ปี เขาได้ปรากฏตัวในภาพยนตร์เรื่องแรกในปี พ.ศ. 2534 เรื่อง City Slicker  รับบทเป็นลูกชายของบิลลี คริสตัล อย่างไรก็ตามพ่อแม่ไม่อนุญาตให้จิลเลินฮอลแสดงภาพยนตร์เรื่อง The Mighty Ducks (ภาพยนตร์ปี พ.ศ. 2535) เนื่องจากต้องออกจากบ้านร่วม 2 เดือน ในปีถัดมาพ่อแม่ก็ได้อนุญาตให้เขาไปทดสอบบท แต่ก็มีข้อห้ามถ้าถูกคัดเลือก แต่จิลเลินฮอลก็ยังไม่ได้รับอนุญาตให้แสดงในภาพยนตร์ของพ่อเขาอยู่หลายหน ในปี พ.ศ. 2536 ได้แสดงภาพยนตร์เรื่อง Dangerous Woman (แมกกีพี่สาวก็ร่วมแสดง) ต่อมาปี พ.ศ. 2537 กับละครโทรทัศน์เรื่อง Homicide: Life on the Street ในปี พ.ศ. 2541 แมกกีและเจกได้ร่วมออกรายการกับแม่ในรายการทำอาหาร "Molto Mario" ทางช่องฟู้ด เน็ตเวิร์ค ก่อนที่จะจบการศึกษาระดับไฮสคูล ภาพยนตร์เรื่องเดียวที่พ่อของเขาไม่ได้กำกับและได้อนุญาตให้แสดงคือเรื่อง Josh and S.A.M."Jake Gyllenhaal biography"  Tiscali.com. เรียกดูเมื่อ 16 กันยายน 2549

จิลเลินฮอลจบการศึกษาชั้นมัธยมจากโรงเรียนฮาวาร์ด-เวสต์เลกในลอสแอนเจลิสในปี พ.ศ. 2541 จากนั้นได้เข้าเรียนต่อที่มหาวิทยาลัยโคลัมเบีย ในรัฐนิวยอร์ก (พี่สาวและแม่ของเขาก็เรียนที่นี่) จิลเลินฮอลได้ศึกษาด้านศาสนาตะวันออกและปรัชญา ถึงปีที่ 2 แล้วได้พักการเรียนไว้เพื่อมุ่งเข้าสู่วงการบันเทิง อย่างไรก็ดีจิลเลินฮอลก็ได้กลับมาศึกษาต่อจนจบในที่สุด

จิลเลินฮอลได้รับบทนำครั้งแรกในภาพยนตร์เรื่อง October Sky ในปี พ.ศ. 2542 กำกับโดยโจ จอห์นสตัน ดัดแปลงมาจากอัตชีวประวัติของโฮเมอร์ ฮิกแคม รับบทบาทเป็นนักเรียนมัธยมที่รับทุนด้านวิทยาศาสตร์เพื่อหลีกเลี่ยงการเป็นคนงานในเหมือง ภาพยนตร์เรื่องนี้ทำรายได้ 32 ล้านดอลลาร์สหรัฐ หนังสือพิมพ์ซาคราเมนโตนิวส์แอนด์รีวิว วิจารณ์ว่า "เป็นการแสดงที่แจ้งเกิด"ของเขาHalverson, Mark (1998) ,October Sky review  News & Review. เรียกดูเมื่อ 21 กันยายน 2549

 การประสบความสำเร็จและเสียงวิจารณ์ 
Donnie Darko ภาพยนตร์เรื่องที่ 2 ที่จิลเลินฮอลรับบทนำ ไม่ประสบความสำเร็จด้านรายได้ในตารางบ็อกซ์ออฟฟิส ในครั้งแรกที่ออกฉายในปี พ.ศ. 2544 แต่ในที่สุดก็เป็นที่นิยมในกลุ่มผู้ชื่นชอบSnider, Mike (February 2, 2005) ,  "'Darko' takes a long, strange trip" USA Today เรียกดูเมื่อ 19 กันยายน 2549 ภาพยนตร์เรื่องนี้กำกับโดยริชาร์ด เคลลี โดยจิลเลินฮอลรับบทเป็นวัยรุ่นมีปัญหาที่หนีความตาย และได้พบกับกระต่ายสูง 6 ฟุตที่ชื่อ แฟรงค์ที่บอกเขาว่าโลกกำลังใกล้สู่จุดจบ จิลเลินฮอลได้รับคำวิจารณ์ตอบรับที่ดี แดน คอยส์จาก เว็บซาลอน.คอม วิจารณ์ว่า "จิลเลินฮอลเล่นบทบาทที่ยากสองอย่าง ทั้งบทธรรมดาที่ไม่น่าสนใจและบทที่ลำบากได้ในเวลาเดียวกัน"Kois, Dan (July 23, 2004) "Everything you were afraid to ask about "Donnie Darko""  Salon.com. เรียกดูเมื่อ 19 กันยายน 2549Mairs, Gary,Donnie Darko review  CultureVulture.net. เรียกดูเมื่อ 21 กันยายน 2549 จิลเลินฮอลได้รับการเสนอชื่อเข้าชิงรางวัลอินดีเพนเดนต์สปิริตอวอร์ด สาขานักแสดงนำชายยอดเยี่ยม
thumb|310px|left|จิลเลินฮอลในภาพยนตร์เรื่อง Donnie Darko
ในปี พ.ศ. 2545 จิลเลินฮอลได้แสดงคู่กับเจนนิเฟอร์ อนิสตันในภาพยนตร์จากเทศกาลภาพยนตร์ซันแดนซ์เรื่อง The Good Girl และยังได้แสดงเรื่อง Lovely & Amazing ร่วมกับ แคเธอรีน คีเนอร์Hubbell, Anne (January 16, 2002) "Director, writer talk about 'The Good Girl'" ", CNN Entertainment. เรียกดูเมื่อ 16 กันยายน 2549 ในภาพยนตร์ทั้งสองเรื่องได้รับบทบาทเป็นชายหนุ่มที่ตกหลุมรัก และมีความสัมพันธ์ลึกกับหญิงที่แต่งงานแล้ว  ภายหลังจิลเลินฮอลได้อธิบายว่า "นี่คือบทบาทของวัยรุ่นในช่วงหัวเลี้ยวหัวต่อ"Michael, David BBC Films เรียกดูเมื่อ 19 กันยายน 2549

ต่อมาจิลเลินฮอลได้แสดงในภาพยนตร์โรแมนติกคอเมดี้ ของทัชสโตน พิคเจอร์ส เรื่อง Bubble Boy สร้างมาจากเรื่องราวของเดวิด เวตเตอร์ ภาพยนตร์เรื่องนี้ได้รับเสียงวิจารณ์ว่า "ยุ่งเหยิง ไม่มีแก่น เป็นความเลวร้ายที่ไร้รสนิยมอย่างที่สุด"Swietek, Frank, Bubble Boy Review  oneguysopinion.com. เรียกดูเมื่อ 21 กันยายน 2549

หลังจากเรื่อง Bubble Boy ก็ได้แสดงประกบกับดัสติน ฮอฟแมน และซูซาน ซาแรนดอนในภาพยนตร์เรื่อง Moonlight Mile ได้รับบทบาทเป็นเด็กหนุ่มที่รับมือกับความตายของคู่หมั้นและความโศกเศร้าของครอบครัวคู่หมั้น เขียนบทและกำกับ โดยแบรด ซิเบอลิง จากประสบการณ์จริงMurray, Rebecca (2006) , "Jake Gyllenhaal and Brad Silberling Talk About "Moonlight Mile"" About.com. เรียกดูเมื่อ 19 กันยายน 2549 ได้รับความวิจารณ์ทั้งดีและไม่ดีRottenTomatoes.com compilation of critical reviews เรียกดูเมื่อ 21 กันยายน 2549

จิลเลินฮอลเกือบได้รับเลือกให้แสดงเป็นสไปเดอร์แมนในภาพยนตร์เรื่องสไปเดอร์แมน 2 โดยผู้กำกับ แซม ไรมิ หลังจากที่โทบีย์ แมคไกวร์ได้รับบาดเจ็บที่หลังOtto, Jeff."An Interview with Tobey Maguire." IGN, 23 July 2003. อย่างไรก็ตามจิลเลินฮอลไม่ได้แสดงในภาพยนตร์ภาคต่อเรื่องนี้ ต่อมาได้รับบทในภาพยนตร์ฟอร์มยักษ์เรื่อง The Day After Tomorrow ในปี พ.ศ. 2547 แสดงร่วมกับเดนนิส เควดMottram, James BBC Film เรียกดูเมื่อ 19 กันยายน 2549

ผลงานเรื่องแรกบนเวทีละครของจิลเลินฮอลคือการแสดงในบทนำของละครลอนดอนที่ถูกนำมาทำใหม่ โดยเคนเนธ โลเนอร์แกน เรื่อง  This Is Our Youth ละครเรื่องนี้เปิดแสดงนานถึงแปดสัปดาห์ที่เวสต์เอ็นด์ในลอนดอน เขาได้รับบทบาทเศรษฐีเด็กที่ใช้เวลาช่วงสุดสัปดาห์ในการขโมย ซื้อขายและเสพยาเสพย์ติด ร่วมกับเฮย์เดน คริสเตนเซนและแอนนา พาควิน สำหรับบทนี้จิลเลินฮอลได้รับรางวัลอีฟนิงสแตนดาร์ดเธียรเตอร์อวอร์ด ในประเภทนักแสดงหน้าใหม่ผู้มีผลงานโดดเด่นAlbemarle-London,Albemarle  เรียกดูเมื่อ 19 กันยายน 2549Loveridge, Lizzie (March 2002) ,"A CurtainUp London Review: This is Our Youth" CurtainUp.com. เรียกดูเมื่อ 21 กันยายน 2549

 หุบเขาเร้นรักและอนาคต 
ปี พ.ศ. 2548 ถือเป็นปีของจิลเลินฮอล ได้แสดงภาพยนตร์ที่ได้รับคำชมอย่าง Proof, Jarhead, และ หุบเขาเร้นรัก ในภาพยนตร์เรื่อง Proof ได้แสดงร่วมกับกวินเน็ธ พัลโทรว์และแอนโธนี ฮ็อพกินส์ ผู้กำกับจอห์น แมดเดน ภาพยนตร์ซึ่งมีบทดัดแปลงมาจากละครที่ได้รับรางวัลพูลิตเซอร์ จิลเลินฮอลได้รับบทบาทเป็นลูกศิษย์นักคณิตศาสตร์อัจฉริยะ ผู้จากไปด้วยโรคบกพร่องทางจิต ที่เข้ามาช่วยแก้สมการคณิตศาสตร์ ที่ยังแก้ไม่ได้บวก ลบ คูณ หาร สมการชีวิต เว็บไซต์ pantip.com

ในภาพยนตร์เรื่อง Jarhead ได้รับบทเป็นนาวิกโยธินที่ถูกส่งตัวไปยังทะเลทรายในซาอุดีอาระเบีย เพื่อร่วมรบในสงครามอ่าวเปอร์เซียครั้งแรกพรีวิวหนังใหม่:Jarhead พลระห่ำ สงครามนรก  เว็บไซต์ manager.co.th กระแสของภาพยนตร์เรื่องนี้ตอนเปิดตัวค่อนข้างเงียบเนื่องจากออกมาพร้อมกับภาพยนตร์เรื่องหุบเขาเร้นรัก
แซม เม็นเดสผู้กำกับเรื่อง Jarhead พูดถึงจิลเลินฮอลว่า "เขาเข้าวงการตั้งแต่ยังเด็ก เป็นเด็กหน้าตาดี อยู่ในครอบครัวบันเทิง เขามักจะมีความคิดที่จะไปให้ถึงที่เขาจะไป แต่ในบางระดับเขาก็ยังไปไม่ถึง และเขาต้องการที่จะทำงานในส่วนนี้ ต้องการที่จะค้นพบตัวเอง และผมไม่สามารถจะตื่นเต้นกว่านี้เกี่ยวกับการแสดงของเขา" 

thumb|right|จากภาพยนตร์เรื่อง หุบเขาเร้นรัก
ในภาพยนตร์เรื่องหุบเขาเร้นรัก จิลเลินฮอลได้แสดงร่วมกับฮีธ เลดเจอร์ ในบทคนงานในฟาร์มเลี้ยงแกะที่เกิดมีความสัมพันธ์แบบรักร่วมเพศ ท้องเรื่องเกิดในทศวรรษที่ 60 บนภูเขาโบรคแบ็กในรัฐไวโอมิง ภาพยนตร์เรื่องนี้เปิดด้วยการคว้ารางวัลสิงโตทองคำสาขาภาพยนตร์ยอดเยี่ยม จากเทศกาลภาพยนตร์เวนิซ (กันยายน พ.ศ. 2548) ข้อมูลภาพยนตร์เรื่อง Brokeback Mountain จากเว็บไซต์ pantip.com และยังได้รับรางวัลลูกโลกทองคำถึง 4 สาขา และอีก 4 สาขาจากรางวัลบาฟต้า และ 3 สาขาจากรางวัลออสการ์ จิลเลินฮอลถูกเสนอชื่อเข้าชิงรางวัลออสการ์สาขานักแสดงสมทบชายยอดเยี่ยม  แต่พ่ายให้กับจอร์จ คลูนีย์ไป ในส่วนรางวัลบาฟต้าได้รับรางวัลดาราสมทบชายยอดเยี่ยม
นอกจากนั้นจิลเลินฮอลยังได้รับรางวัลยังอาร์ทิสต์อวอร์ดจาก ดิอเมริกันส์ฟอร์ดิอาร์ทสเนชันนัลอาร์ทสอวอร์ดส สำหรับความสำเร็จในอาชีพ

เมื่อภาพยนตร์ออกฉายมักมีข่าวลือเกี่ยวกับรสนิยมทางเพศของจิลเลินฮอล เขาให้คำตอบว่า 

ในปี พ.ศ. 2548 จิลเลินฮอลได้ให้เสียงพากย์กับภาพยนตร์แอนิเมชันเรื่องสั้นเรื่อง The Man Who Walked Between the TowersThe Man Who Walked Between the Towers เว็บไซต์ imdb.com เค้าโครงมาจากหนังสือเขียนโดย มอร์ดิไซ เกอร์สไตน์Association for Library Service to Children website เรียกดูเมื่อ 19 กันยายน 2549

เดือนมีนาคม พ.ศ. 2550 ภาพยนตร์เรื่องล่าสุด  Zodiac ได้ออกฉายที่สหรัฐอเมริกา โดยผู้กำกับ เดวิด ฟินเชอร์ ได้เค้าโครงเรื่องจากเรื่องจริงเปิดม่านเทศกาลหนังเมืองคานส์ คนบันเทิงร่วมงานคับคั่ง  จากสำนักข่าวเนชั่น ได้รับบทเป็น โรเบิร์ต เกรย์สมิธ ผู้เขียนหนังสือทั้ง 2 เล่มของ โซดิแอก คิลเลอร์ นักฆ่าจักรราศี

จิลเลินฮอลแสดงภาพยนตร์เรื่อง Rendition ออกฉายเดือนตุลาคม พ.ศ. 2550 มีฉากหลังเป็นตะวันออกกลาง กำกับโดยเกวิน ฮูด ภาพยนตร์เรื่องนี้แสดงกับรีส วิเธอร์สปูนMcnary, Dave, Fleming, Michael (September 26, 2006) "New Line renders cast" Variety.com. เรียกดูเมื่อ 16 พฤศจิกายน 2549 บทถัดไปของจิลเลินฮอลคือ หนังนำมาสร้างใหม่ในปี พ.ศ. 2547 เรื่อง Brothers กำกับโดย จิม เชอริแดนSiegel, Tatiana , "Natalie Portman to star in 'Brothers'", Variety.com. เรียกดูเมื่อ 4 ตุลาคม 2550

 ชีวิตส่วนตัว 
 ครอบครัว 
สมาชิกในครอบครัวจิลเลินฮอลได้ทำงานฮอลลีวูดร่วมกับจิลเลินฮอลหลายเรื่อง แม็กกีพี่สาวของจิลเลินฮอลเคยแสดงภาพยนตร์ร่วมกับจิลเลินฮอล ในเรื่อง Donnie Darko และยังร่วมแสดงกับเขาในเรื่อง A Dangerous Woman ภาพยนตร์เรื่องนี้กำกับโดยสตีเฟน จิลเลินฮอล พ่อของพวกเขา

แมกกีหมั้นกับนักแสดง ปีเตอร์ ซาร์สการ์ด ซึ่งจิลเลินฮอลได้แสดงร่วมกับหลานสาว ราโมนา ซาร์สการ์ดในภาพยนตร์เรื่อง Jarhead (ราโมนา ซาร์สการ์ดเกิดเมื่อวันที่ 3 ตุลาคม พ.ศ. 2549)

จิลเลินฮอลมีแม่ทูนหัวชื่อ เจมี ลี เคอร์ติส นักแสดงชื่อดัง ส่วนตัวเขาเองเป็นพ่อทูนหัวของ มาทิลดา โรส เลดเจอร์ (เกิด 28 ตุลาคม พ.ศ. 2548) เป็นลูกสาวนักแสดง ฮีธ เลดเจอร์ และ มิเชล วิลเลียมส์ ทั้งคู่เป็นนักแสดงจากเรื่องหุบเขาเร้นรักHeath Ledger Chooses Jake Gyllenhaal as Daughter's Godfather  starpulse.com เรียกดูเมื่อ 4 กันยายน 2550 นอกจากนั้นลุงของจิลเลินฮอล ชื่อแอนเดอร์ส จิลเลินฮอล ยังเป็นบรรณาธิการให้กับหนังสือพิมพ์ เดอะ ไมอามี เฮอร์รอลด์Anders Gyllenhaal pulitzer.org

 ความสัมพันธ์ 
จิลเลินฮอลได้ออกเดทกับเจนนี เลวิส นักร้องวงไรโล ไคลีย์ในปี พ.ศ. 2544Lindall, Anders Smith, (May, 2005) ,"Rilo Kiley:Prime Time" Harp Magazine. เรียกดูเมื่อ 19 กันยายน 2549 ต่อมาได้เดทกับเคิร์สเตน ดันส์ ทั้งคู่รู้จักกันผ่านพี่สาวของจิลเลินฮอล แมกกี (ดันส์และแมกกี ได้ร่วมแสดงภาพยนตร์ในเรื่อง Mona Lisa Smile) หลังจากนั้นก็เริ่มออกเดทกันในเดือนกันยายน พ.ศ. 2545 ต่อจากนั้นก็มีการรายงานว่าทั้งคู่เลิกกันเดือน กรกฎาคม พ.ศ. 2547 แต่ความสัมพันธ์ของทั้งคู่ก็จบลงในเดือนธันวาคม พ.ศ. 2548Sydney Morning Herald (July 21, 2004) "Kirsten Dunst and Jake Gyllenhaal split" เรียกดูเมื่อ 19 กันยายน 2549

ดันส์และจิลเลินฮอลมีสุนัขพันธุ์เยอรมันเชฟเฟิร์ด ชื่อว่า แอตติคัส ที่ทั้งคู่ได้ช่วยเหลือออกจากศูนย์คุ้มครองสุนัขในลอสแอนเจลิส จิลเลินฮอลยังมีสุนัขพันธุ์ปัคเคิล ชื่อ บู แรดลีย์ สุนัขทั้ง 2 ตัวตั้งตามชื่อตัวละครในบทประพันธ์ของฮาร์เปอร์ ลี เรื่อง To Kill a Mockingbird หนึ่งในบทประพันธ์เรื่องโปรดของจิลเลินฮอลGlamour Magazine (2001) , "G-Guys"  เรียกดูเมื่อ 19 กันยายน 2549

จิลเลินฮอลมีข่าวกับ รีส วิเธอร์สปูนที่เพิ่งหย่ากับสามีไรอัน ฟิลิปเป้รีสหันไปกิ๊กกับ เจก จิลเลินฮอล แล้ว ข่าวจากคมชัดลึก 9 เมษายน 2550 19:51 น. ทั้งคู่เริ่มคบหากันหลังจากเจอกันในกองถ่าย Rendition ความสัมพันธ์ของทั้งคู่ยุติลงเมื่อเดือนมิถุนายน พ.ศ. 2550 จากรายงานของนิตยสารพีเพิลคู่รักคั่นเวลา "ริส-เจก" เลิกกันแล้ว  โดย ผู้จัดการออนไลน์ 27 มิถุนายน 2550 18:42 น.

 การเมืองและความสนใจอื่นๆ 
จิลเลินฮอลมีส่วนร่วมกิจกรรมทางการเมือง โดยได้ถ่ายโฆษณารณรงค์การเลือกตั้งในโครงการร็อก เดอะ โหวต (Rock the Vote) ในช่วงการเลือกตั้งในสหรัฐอเมริกาปี พ.ศ. 2547 เขาได้ไปมหาวิทยาลัยเซาเธิร์นแคลิฟอร์เนีย กับพี่สาวเพื่อรณรงค์นักเรียนนักศึกษาให้ไปเลือกตั้งNichols, Kara "Celebrities rally voters" The Daily Trojan. เรียกดูเมื่อ 19 กันยายน 2549 จิลเลินฮอลได้ร่วมหาเสียงสนับสนุนให้ ผู้สมัครจอห์น เคอร์รี ของพรรคเดโมแครตPelleymounter, Alison (October 28, 2004) ,"Star of Donnie Darko visits EC" The Spectator. เรียกดูเมื่อ 19 กันยายน 2549

จิลเลินฮอลกล่าวว่า "มันทำให้ผมหมดความอดทนเมื่อนักแสดงพูดถึงเรื่องการเมือง ผมเป็นพลเมืองคนหนึ่งและผมเลือกเล่นภาพยนตร์ ที่ผมคิดว่าเป็นเรื่องเกี่ยวกับการเมือง ผมพยายามและพูดในสิ่งที่ผมทำ ผิดหรือถูก นักแสดงหนุ่มนั้นล้วนมีอิทธิพล"

จิลเลินฮอลเติบโตมาในครอบครัวที่ตระหนักถึงเรื่องสังคม เขาร่วมการรณรงค์กับ อเมริกันซิวิลลิเบอร์ตีส์ยูเนียน (เอซีแอลยู) เป็นองค์กรที่ทั้งครอบครัวของจิลเลินฮอลให้การสนับสนุนACLU Official Statement (May 15, 2003) ,"Celebrities Speak out for Civil Rights" เรียกดูเมื่อ 19 กันยายน 2549Dennis Van Tine, Jen Lowery, Bennett Marcus "ACLU Freedom Concert"  Open all night. เรียกดูเมื่อ 19 กันยายน 2549 จิลเลินฮอลตระหนักในเรื่องสิ่งแวดล้อม และนิยมการนำของเก่ามาใช้ใหม่ และเคยให้สัมภาษณ์ว่า ได้ออกเงิน 400 เหรียญต่อปีเพื่อปลูกต้นไม้ให้ป่าในประเทศโมซัมบิก ซึ่งเป็นส่วนหนึ่งประชาสัมพันธ์รายการฟิวเจอร์ฟอร์เรสFoley, Jack (2003) , "The Day After Tomorrow - Jake Gyllenhaal Q&A"  Indie London. เรียกดูเมื่อ 19 กันยายน 2549Curry, Carolann (May 27, 2004) , "2004: The year of Jake Gyllenhaal" Youth Quake magazine. เรียกดูเมื่อ 19 กันยายน 2549 หลังจากการถ่ายทำภาพยนตร์เรื่อง The Day After Tomorrow เขาได้บินไปแถบอาร์กติกเพื่อรณรงค์เรื่องภาวะโลกร้อนEilperin, Juliet "Ice Crusade" Washington Post. เรียกดูเมื่อ 19 กันยายน 2549Spectral Productions Inc. (April 21 & 22,2005) ,Arctic Wisdom  เรียกดูเมื่อ 19 กันยายน 2549

ในเวลาว่าง จิลเลินฮอลนิยมทำงานฝีมือจากไม้ ทำอาหารFemalefirst (2006) ,"Carpenter Jake Gyllenhaal" เรียกดูเมื่อ 19 กันยายน 2549 ส่วนกิจกรรมอื่นเขาเคยกล่าวว่า "ผมไม่ได้นับถือศาสนาพุทธ แต่ก็พยายามฝึกสติ" และพยายามฝึกสมาธิทุกวันDenizet-Lewis, Benoit,"Jake"  Details. เรียกดูเมื่อ 19 กันยายน 2549

 ผลงานภาพยนตร์ 
เจก จิลเลินฮอลมีผลงานแสดงภาพยนตร์มาแล้ว 17 เรื่อง (ข้อมูลเดือนมิถุนายน พ.ศ. 2550) โดยเริ่มอาชีพการแสดงตั้งแต่อายุ 11 ปีในเรื่อง City Slickers ส่วนผลงานล่าสุดคือเรื่อง Rendition แสดงร่วมกับ รีส วิธเธอร์สปูน ออกฉายเดือนมีนาคม พ.ศ. 2550 นอกจากนั้นจิลเลินฮอลยังเคยพากย์เสียงให้กับภาพยนตร์แอนิเมชันเรื่องสั้นเรื่อง The Man Who Walked Between the Towers
 ปี พ.ศ.  ภาพยนตร์  บทบาท  2534  City Slickers  แดนนี ร็อบบินส์ 2536  A Dangerous Woman  เอ็ดเวิร์ด  Josh and S.A.M.  ลีออน 2541  Homegrown  เจมส์ / บลู คาฮาน 2542  October Sky  โฮเมอร์ ฮิคแมน จูเนียร์         2544  Donnie Darko  ดอนนี ดาร์โค  Bubble Boy  จิมมี ลิฟวิงสตัน  Lovely & Amazing  จอร์แดน  2545  Highway  ไพล็อท เคลสัน Moonlight Mile  โจ แนสต์  The Good Girl  โธมัส 'โฮลเดน' เวิร์ธเธอร์  2547  วิกฤติวันสิ้นโลก (The Day After Tomorrow)  แซม ฮอลล์  2548  หุบเขาเร้นรัก (Brokeback Mountain)   แจ็ค ทวิสต์ พลระห่ำสงครามนรก (Jarhead)  แอนโธนี สว็อฟฟอร์ด  Proof  ฮาโรลด์ 'ฮาล' ด็อบ์ส 2550  Zodiac  โรเบิร์ต เกรย์สมิธ  Rendition  ดักกลาส ฟรีแมน  2552  บราเธอร์ส (Brothers)   ทอมมี คาฮิลล์  Nailed  ฮาวเวิร์ด เบิร์ดเวลล์  2553  Prince of Persia: The Sands of Time  เจ้าชายดัสแทน Damn Yankees บอยด์  Love & Other Drugs เจมี ลีดี 2554 Source Code โคลเตอร์ 2555 End of Watch ไบรอัน เทย์เลอร์ 2556 Prisoners นักสืบ โลกิ Enemy อดัม เบลล์ / แอนโธนี แคลร์ 2557 เหยี่ยวข่าวคลั่ง ล่าข่าวโหด (Nightcrawler) หลุยส์ "ลู" บลูม 2558 Accidental Love ฮาวเวิร์ด สังเวียนเดือด (Southpaw) บิลลี่ โฮป เอเวอเรสต์ ไต่ฟ้าท้านรก (Everest) สก็อตต์ ฟิชเชอร์ 2559 Demolition เดวิส มิทเชลล์

 รางวัลที่ได้รับ 
จิลเลินฮอลมีผลงานโดดเด่นที่สุดจากภาพยนตร์เรื่องหุบเขาเร้นรัก  (Brokeback Mountain)  จากบทบาทคาวบอยเกย์ "แจ็ค ทวิสต์" ได้รับรางวัลจาก 5 สถาบันใหญ่ นอกจากนั้นจิลเลินฮอลยังเคยได้รับรางวัลนักแสดงยอดเยี่ยมจากภาพยนตร์เรื่อง Donnie Darko จากโคลทรูดิส อวอร์ดส

 ปี พ.ศ. รางวัล สาขา ผล ภาพยนตร์ 2544  อินดีเพนเดนต์สปิริตอวอร์ด  นักแสดงนำชายยอดเยี่ยม  เสนอชื่อเข้าชิง  Donnie Darkoโคลทรูดิสอวอร์ดส   นักแสดงยอดเยี่ยม  ได้รับรางวัล  2545  ดีวีดีเอกซ์คลูซีฟอวอร์ดส  นักแสดงยอดเยี่ยม  เสนอชื่อเข้าชิง  Highway ทีนชอยส์อวอร์ดส  ชอยส์มูวีเบรกเอาท์สตาร์ - นักแสดงชาย  เสนอชื่อเข้าชิง  The Good Girlยังฮอลลีวูดอวอร์ดส  เบรกทรูเพอร์ฟอร์แมนซ์ - นักแสดงชาย  ได้รับรางวัล   2549  เอ็มทีวี มูวี่ อวอร์ดส  นักแสดงยอดเยี่ยม  ได้รับรางวัล  Brokeback Mountain   (หุบเขาเร้นรัก)  จูบยอดเยี่ยม  ได้รับรางวัล  รางวัลของสมาคมนักแสดงอาชีพแห่งอเมริกา  นักแสดงสมทบยอดเยี่ยม  เสนอชื่อเข้าชิง  กลุ่มนักแสดงยอดเยี่ยม  เสนอชื่อเข้าชิง เนชันนัลบอร์ดออฟรีวีว  นักแสดงสมทบยอดเยี่ยม  ได้รับรางวัล  คริติคส์ชอยส์อวอร์ด  นักแสดงสมทบชายยอดเยี่ยม  เสนอชื่อเข้าชิง  รางวัลบาฟต้า  นักแสดงสมทบชายยอดเยี่ยม  ได้รับรางวัล  รางวัลออสการ์  นักแสดงสมทบชายยอดเยี่ยม  เสนอชื่อเข้าชิง  แซทเทลไลต์อวอร์ดส   เอาท์สแตนดิง ซัพพอร์ติง แอคเตอร์  เสนอชื่อเข้าชิง  อเมริกันส์ฟอร์ดิอาร์ทสเนชันนัลอาร์ทสอวอร์ดส ค.ศ. 2006 ยังอาร์ทิสต์อวอร์ดฟอร์อาร์ทิสติคเอ็กเซลเลนซ์  ได้รับรางวัล แซทเทลไลต์อวอร์ดส   เอาท์สแตนดิงลีดแอคเตอร์  เสนอชื่อเข้าชิง  Jarhead 2551  ปาล์มสปริงส์ฟิล์มเฟสติวัล  รางวัลนักแสดงประสบความสำเร็จ  ได้รับรางวัล http://latimesblogs.latimes.com/thedishrag/2006/01/gyllenhaals-got.html Los Angeles Times Palm Springs Film Festival 2008 ทีนชอยส์อวอร์ดส  ชอยซ์มูวีแอกเตอร์ ประเภทดรามา  เสนอชื่อเข้าชิง  Rendition